
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 146 


14 Φεβρουάριου 2001 


ΑΠΟΦΑΣΕΙΣ 

Αριθ. 701 

Έγκριση Οργανισμού Εσωτερικής Υπηρεσίας Δημοτικής Επι¬ 
χείρησης Ύδρευσης - Αποχέτευσης Μεσσαπίων 
(Δ.Ε.Υ.Α.Μ.) Ν. Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις της Νομοθεσίας για τη Διοικητική Αποκέ¬ 
ντρωση. 

2. Τις διατάξεις του ν.2218/94, όπως τροποποιήθηκαν και συ¬ 
μπληρώθηκαν με τους ν. 2240.94, 2273/94 και 2307/95, σύμ¬ 
φωνα με τις εγκαθιδρύθηκαν ως Β' βαθμός Τοπικής Αυτοδιοί¬ 
κησης οι Νομαρχιακές Αυτοδιοικήσεις (Ν.Α.) 

3. Τις διατάξεις του ν. 2503/97. 

4. Τις διατάξεις του ν. 2539/97. 

5. Τις διατάξεις του Ν. 1069/80. 

6. Το Π .Δ. 250/89 (ΦΕΚ 118/Α/10-5-89). 

7. Η αρ. 4/2000 απόφαση του Διοικητικού Συμβουλίου της 
Δ.Ε.Υ.Α. Μεσσαπίων που αφορά στην ψήφιση του Οργανισμού 
Εσωτερικής Υπηρεσίας της Επιχείρησης. 

8. Την αριθ. 146/2000 απόφαση του Δημοτικού Συμβουλίου 
Μεσσαπίων που αφορά στην έγκριση του Ο.Ε.Υ. της 
Δ.Ε.Υ.Α.Μ. 

9. Την αριθ.5921/9-9-97 απόφαση Γενικού Γραμματέα Περι¬ 
φέρειας Στ. Ελλάδας, για μεταβίβαση δικαιώματος υπογραφής 
"Με εντολή Γεν. Γραμματέα Περιφέρειας", αποφασίζουμε: 

Εγκρίνουμε την 4/2000 απόφαση του Δ.Σ. της Δημ. Επιχεί¬ 
ρησης Ύδρευσης - Αποχέτευσης Μεσσαπίων, που αφορά 
στην ψήφιση του Οργανισμού Εσωτερικής Υπηρεσίας της Επι¬ 
χείρησης, κρίνοντας ότι νόμιμα έχει ληφθεί, που έχει ως έξης: 

ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ 
ΑΠΟΧΕΤΕΥΣΗΣ ΜΕΣΣΑΠΙΩΝ Δ.Ε.Υ.Α.Μ. 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ Ο.Ε.Υ. 

ΑΡΘΡΟ 1 

Περιεχόμενο Οργανισμού Εσωτερικής Υπηρεσίας (Ο.Ε.Υ.) 

Με τον παρόντα κανονισμό καθορίζεται η οργανωτική διάρ¬ 
θρωση της Δημοτικής Επιχείρησης Ύδρευσης Αποχέτευσης 
Μεσσαπίων (ΔΕΥΑΜ), οι αρμοδιότητες των Υπηρεσιών της, οι 
θέσεις εργασίας και το ανώτατο όριο του αριθμού του προσω¬ 
πικού της Δημοτικής Επιχείρησης. 

ΑΡΘΡΟ 2 

Γ ενική Μορφή της Επιχείρησης 

Η επιχείρηση διοικείται από το Διοικητικό Συμβούλιο της, η 


σύνθεση και οι δραστηριότητες του οποίου ορίζονται από τις 
διατάξεις του Δημοτικού Κώδικα άρθρα 277 - 284 (Π.Δ. 410 / 
1995), το νόμο 1069/1980, την απόφαση του υπουργού Εσω¬ 
τερικών 25027/1984 και την συστατική πράξη της Δημοτικής 
Επιχείρησης (Αποφ. Δημ. Συμβουλίου 147 / 99 - ΦΕΚ 2299 / 
31.12.99). 

Οι εργασίες της Επιχείρησης διευθύνονται από τον Διευθυ¬ 
ντή, ο οποίος ορίζεται από το Διοικητικό Συμβούλιο και είναι 
υπόλογος σε αυτό για την εύρυθμη λειτουργία της επιχείρη¬ 
σης (βλέπε άρθρο 5). 

ΑΡΘΡΟ 3 

Ερμηνεία - Μεταβολή του ΟΕΥ 

Οι διατάξεις του Ο.Ε.Υ. συμπληρώνονται και ερμηνεύονται 
με απόφαση του Διοικητικού Συμβουλίου. Οι αρμοδιότητες 
των επιμέρους διοικητικών ενοτήτων του οργανογράμματος 
της επιχείρησης θεωρούνται ενδεικτικές. Από τον Διευθυντή 
της εταιρείας ανατίθενται στο προσωπικό κάθε ενότητας κα¬ 
θήκοντα που δεν αναφέρονται με συγκεκριμένο τρόπο στην 
αντίστοιχη περιγραφή του περιεχομένου εργασίας της, αλλά 
εντάσσονται στο ουσιαστικό περιεχόμενο της. 

Σε περίπτωση που η επιχείρηση αναλαμβάνει και άλλες δρα¬ 
στηριότητες στο μέλλον πέρα από αυτές που αναφέρονται 
στον παρόντα ΟΕΥ, το Διοικητικό Συμβούλιο συμπληρώνει ή 
και τροποποιεί τον ΟΕΥ, τα απαραίτητα διοικητικά τμήματα και 
τις αντίστοιχες περιγραφές αρμοδιοτήτων τους, και μπορεί να 
μεταβάλει τον ανώτατο αριθμό προσωπικού της. 

Γενικά μεταβολή, συμπλήρωση ή επέκταση των διατάξεων 
του ΟΕΥ γίνεται με απόφαση του Διοικητικού Συμβουλίου της 
επιχείρησης και μετά από έγκριση του Δημοτικού Συμβουλίου. 

ΑΡΘΡΟ 4 

Οργανωτική διάρθρωση των τμημάτων της επιχείρησης 

Τα διαδοχικά διοικητικά επίπεδα της οργανωτικής διάρθρω¬ 
σης της επιχείρησης είναι: 

-Διεύθυνση. 

-Τομέας. 

-Τμήμα. 

- Γ ραφείο 

Οι αντίστοιχοι υπεύθυνοι των παραπάνω διοικητικών επιπέ¬ 
δων ονομάζονται: 

- Γ ενικός Διευθυντής. 

- Διευθυντές Τομέων. 

- Προϊστάμενοι Τμημάτων. 

- Επικεφαλής Γ ραφείων. 

Οι διοικητικοί τομείς που υπάγονται άμεσα στη Διεύθυνση εί¬ 
ναι: 

- Τομέας Οικονομικής Διαχείρισης. 

- Τομέας Τεχνικής Διαχείρισης. 

Διεύθυνση. 

Στη Διεύθυνση εκτός των παραπάνω τομέων υπάγονται: 

- Η γραμματεία του Διοικητικού Συμβουλίου και της Διεύ¬ 
θυνσης 

- Ο Νομικός Σύμβουλος 

- Ο Οικονομικός Σύμβουλος 

Τα τμήματα που υπάγονται στους παραπάνω τομείς είναι: 
ΤΟΜΕΑΣ ΟΙΚΟΝΟΜΙΚΗΣ ΔΙΑΧΕΙΡΙΣΗΣ 

- Γραφείο εξυπηρέτησης πελατών ύδρευσης. 

- Γ ραφείο εξυπηρέτησης πελατών αποχέτευσης. 

- Γ ραφείο εξυπηρέτησης πελατών άρδευσης. 

-Λογιστήριο. 

-Ταμείο. 

- Γ ραφείο έκδοσης λογαριασμών. 

- Γ ραφείο καταμέτρησης και ελέγχου. 

- Πρωτόκολλο. 

ΤΟΜΕΑΣ ΤΕΧΝΙΚΗΣ ΔΙΑΧΕΙΡΙΣΗΣ 

- Τμήμα Προστασίας Περιβάλλοντος. 

- Τμήμα Ύδρευσης, Αποχέτευσης και Άρδευσης. 

- Η/Μ Τμήμα. 

- Τμήμα Τεχνοοικονομικών Μελετών και Παρακολούθησης 
Πορείας Έργων. 

- Τμήμα Μελετών και Υποστήριξης Έργων. 

ΑΡΘΡΟ 5 

Αρμοδιότητες της Διεύθυνσης 

Ο διευθυντής της επιχείρησης θα πρέπει να έχει μια από τις 
πιο κάτω ειδικότητες: 
α. Οικονομολόγος, 
β. Χημικός Μηχανικός, 
γ. Χημικός. 

δ. Πολιτικός Μηχανικός, 
ε. Μηχανολόγος Ηλεκτρολόγος. 

Τα προσόντα που πρέπει να έχει ο διευθυντής της επιχείρη¬ 
σης είναι: 

α. Να είναι μέλος αντίστοιχου επιμελητηρίου της ειδικότη¬ 
τας του. 

β. Να έχει πενταετή τουλάχιστον εμπειρία. 

Σαν προαιρετικά προσόντα θεωρούνται: 
α. Εμπειρία σε θέματα διοίκησης επιχειρήσεων, 
β. Εμπειρία σε θέματα Δημοτικών Επιχειρήσεων, 
γ. Γνώσεις ξένων γλωσσών, 
δ. Εμπειρία σε εκτίμηση επενδύσεων, 
ε. Γνώσεις Η/Υ. 

στ. Εμπειρία σε διαχείριση υδάτινων συστημάτων. 

Οι αρμοδιότητες και τα καθήκοντα του διευθυντή είναι τα 
εξής: 

α. Εισηγείται στο Διοικητικό Συμβούλιο τα Ετήσια Προγράμ¬ 
ματα Δράσης της Επιχείρησης και συντονίζει αυτά. (Προ¬ 
γράμματα Εργασιών, Προγράμματα Επενδύσεων, Προγράμ¬ 
ματα Λειτουργίας κλπ.). 

β. Εισηγείται γενικά στο Διοικητικό Συμβούλιο για την λήψη 
αποφάσεων που είναι στις αρμοδιότητες του Διοικητικού Συμ¬ 
βουλίου. Μεριμνά για την με αποδοτικό τρόπο εκτέλεση των 
κάθε φύσης αποφάσεων του Διοικητικού Συμβουλίου, παρα¬ 
κολουθώντας καισυντονίζονταςτιςεργασίεςτου συνόλουτων 
υπηρεσιών της επιχείρησης. Ενημερώνει το Διοικητικό Συμ¬ 
βούλιο για την τροποποίηση των Προγραμμάτων Δράσης της 
Επιχείρησης, όταν το θεωρεί απαραίτητο ανάλογα με την εξέ¬ 
λιξη τους ή και με βάση τις μεταβολές των αντικειμενικών συν¬ 
θηκών. 

γ. Μεριμνά για την εκπλήρωση του σκοπού για τον οποίο συ- 
στήθηκε η επιχείρηση, επιβλέπει και διευθύνει την πορεία των 
υποθέσεων και φροντίζει για την κανονική και εύρυθμη λει¬ 
τουργία της επιχείρησης. 

δ. Προτείνει το διορισμό, (τακτικού και έκτακτου), προσωπι¬ 
κού, τις αμοιβές και την απόλυση του προσωπικού της επιχεί¬ 


ρησης. Υποβάλλει προτάσεις για κάθε θέμα που αφορά την 
υπηρεσιακή κατάσταση του προσωπικού της επιχείρησης. 
Προτείνει την πρόσληψη και τις αμοιβές των εξωτερικών συμ¬ 
βούλων και συνεργατών της επιχείρησης. Επεξεργάζεται τα 
προγράμματα και υποβάλλει προτάσεις για τα θέματα εκπαί¬ 
δευσης του προσωπικού. 

ε. Ελέγχει την καθημερινή εργασία της επιχείρησης, ασκεί 
εποπτεία στην διεξαγόμενη εργασία των διαφόρων υπηρεσιών 
ασκεί τη διοίκηση στο προσωπικό της επιχείρησης, ελέγχειτην 
χορήγηση αδειών και επιμελείται για την τιμωρία των πειθαρ¬ 
χικών παραπτωμάτων του προσωπικού. Παραλαμβάνειτην αλ¬ 
ληλογραφία της επιχείρησης καιτην κατανέμει στις υπηρεσίες 
και τα τμήματα, παρακολουθεί την έγκαιρη διεκπεραίωση της 
και ρυθμίζει εργασίες δίνοντας τις αναγκαίες εντολές προς τις 
αρμόδιες υπηρεσίες, εκδίδοντας παράλληλα έγγραφες οδη¬ 
γίες και εγκυκλίους. 

στ. Προτείνειτην σύναψη δανείων. Υποβάλλει προτάσεις για 
την σύναψη κάθε είδους συμβολαίων και συμβάσεων. Προτεί- 
νειτηντιμολογιακή πολιτική της επιχείρησης. Καταρτίζει και ει- 
σηγείται τον προϋπολογισμό της επιχείρησης, παρακολουθεί 
την εκτέλεση αυτού και προτείνει τις αναθεωρήσεις. 

ζ. Επεξεργάζεται το αναγκαίο υλικό και υποβάλει προτάσεις 
για τα θέματα ενημέρωσης των πολιτών. 

η. Ελέγχει και θεωρεί τις εντολές των υπηρεσιών πριν από 
κάθε πληρωμή, καθώς επίσης και τα πάσης φύσεως τιμολόγια 
προτού να εκδοθούν οι εντολές πληρωμής και θεωρεί τις μι- 
σθοδοτικές καταστάσεις του προσωπικού που συντάσσονται 
με ευθύνη του Λογιστηρίου. 

θ. Ελέγχει και θεωρεί τα εντάλματα πληρωμών, τα γραμμά¬ 
τια εισπράξεως καθώς και τα πρωτόκολλα των καθημερινών 
μετρήσεων του Ταμείου. 

ι. Εισηγείται προς το Διοικητικό Συμβούλιο τη σύσταση των 
τομέων που προβλέπει το Οργανόγραμμα, σύμφωνα με την 
εξελικτική πορεία του. 

ια. Επιμελείται την τήρηση των πρακτικών των συνεδριάσε¬ 
ων του Διοικητικού Συμβουλίου. 

ιβ. Παρακολουθεί το θεσμικό πλαίσιο και τη νομοθεσία που 
αφορά τις Δημοτικές Επιχειρήσεις. 

ιγ. Εισηγείται προς το Διοικητικό Συμβούλιο τις τιμές διάθε¬ 
σης των προϊόντων και υπηρεσιών της επιχείρησης. 

ιδ. Εισηγείται προς το Διοικητικό Συμβούλιο για την ασφαλι¬ 
στική κάλυψη των πάγιων περιουσιακών στοιχείων και όποιας 
άλλης ασφαλιστικής κάλυψης κριθεί απαραίτητο. 

ιε. Εισηγείται προς το Διοικητικό Συμβούλιο, για ψήφιση, 
τους εσωτερικούς κανονισμούς της επιχείρησης, τον προϋπο¬ 
λογισμό καθώς καιτους κανονισμούς λειτουργίας των δικτύων 
της επιχείρησης (ύδρευσης, αποχέτευσης, άρδευσης). 

ιστ. Προτείνει την ανάθεση εκπόνησης μελετών προς το Δι¬ 
οικητικό Συμβούλιο. 

Τον διευθυντή της επιχείρησης απάντα ή κωλυόμενο ανα¬ 
πληρώνει ο οριζόμενος με απόφαση του Διοικητικού Συμβου¬ 
λίου υπάλληλος, ή ένα μέλος του Διοικητικού Συμβουλίου. 

ΑΡΘΡΟ 6 

Αρμοδιότητες του Νομικού Συμβούλου 
Ο Νομικός Σύμβουλος παρέχει την νομική κάλυψη της επι¬ 
χείρησης και οι αρμοδιότητές του είναι οι παρακάτω: 

α. Νομική - δικαστηριακή και γενικά νομική κάλυψη της επι¬ 
χείρησης. 

β. Γνωμοδότηση και παροχή συμβουλών προς την διεύθυν¬ 
ση ή τις υπηρεσίες της επιχείρησης. 

γ. Ενημέρωση των υπηρεσιών της επιχείρησης επί των δια¬ 
τάξεων της νομοθεσίας και νομολογίας σε θέματα που τις 
αφορούν. 

δ. Νομική υποστήριξη κατά την κατάρτιση των κάθε είδους 
συμβάσεων, ιδιωτικών συμφωνητικών και διακηρύξεων (προ¬ 
μήθειες, παραγγελίες, εργολαβίες, μισθώσεις κλπ.), καθώς 
και των Εσωτερικών Κανονισμών της ΔΕΥΑΜ. 

ε. Κάλυψη των σχέσεων της επιχείρησης με τις εποπτεύου- 
σες αρχές. 

στ. Χειρισμός δικαστικών υποθέσεων και διαφορών της επι¬ 
χείρησης με τρίτους και υπεράσπιση των δικαιωμάτων και συμ¬ 
φερόντων της επιχείρησης. 

ΑΡΘΡΟ 7 

Αρμοδιότητες του Οικονομικού Συμβούλου 

Ο Οικονομικός Σύμβουλος έχει τις εξής αρμοδιότητες: 

α. Διασφάλιση της τήρησης των διαδικασιών απεικόνισης 
των οικονομικών πράξεων (λογαριασμοί, βιβλία, καταστάσεις, 
στοιχεία κλπ.). 

β. Τήρηση και επεξεργασία στοιχείων προϋπολογισμών / 
απολογισμών. 

γ. Συμβολή στην κατάρτιση του ταμειακού προγραμματι¬ 
σμού (σαεά ίΐονν). 

δ. Σχέσεις με την ΔΟΥ και τους ελεγκτές που ορίζονται σύμ¬ 
φωνα με το καταστατικό. 

ΑΡΘΡΟ 8 

Λειτουργίες της Γραμματείας του Διοικητικού Συμβουλίου 
και της Γ ενικής Διεύθυνσης 

Η Γραμματεία του Δ.Σ και της Γ.Δ. έχει τις παρακάτω αρμο¬ 
διότητες: 

α. Φροντίζει για την σύνταξη και κοινοποίηση της ημερήσιας 
διάταξηςτων συνεδριάσεων του Δ.Σ. σύμφωνα με τις σχετικές 
διατάξεις του νόμου. 

β. Τηρείταπρακτικάτων αποφάσεωντου Δ.Σ. και υποβάλλει 
αντίγραφα αυτών στην αρμόδια για έγκριση ή ενημέρωση δι¬ 
οικητική αρχή και στις αρμόδιες διοικητικές βαθμίδες. 

γ. Τηρεί τα ευρετήρια των αποφάσεων του Δ.Σ. και επικυρώ¬ 
νει τα αντίγραφα αυτών. 

δ. Διεκπεραιώνει κάθε εργασία που αναθέτει σ’ αυτήν το 
Δ.Σ., ο Πρόεδρος ή ο Διευθυντής, συνεργαζόμενη για το σκο¬ 
πό αυτό με όλα τα τμήματα της επιχείρησης. 

ε. Φροντίζει γιατηνπαραλαβή, χαρακτηρισμό καισυσχέτιση 
όλων των εισερχομένων εγγράφων, την τήρηση του πρωτο¬ 
κόλλου, καθώς και την τήρηση των πρωτοτύπων στο αρχείο. 
Τηρείτο γενικό αρχείο της επιχείρησης και διεκπεραιώνει την 
αλληλογραφία. 

στ. Επικυρώνει όλα τα αντίγραφα των εγγράφων. Επικουρεί 
τον Διευθυντή στα καθημερινά προβλήματα που προκύπτουν 
από την λειτουργία της επιχείρησης. 

ζ. Διατυπώνει και δακτυλογραφεί κάθε έγγραφο της Διεύ¬ 
θυνσης ελληνικά ή ξενόγλωσσα, δακτυλογραφεί τις αποφά¬ 
σεις του διευθυντή και τις προωθεί στις υπηρεσίες της δημοτι¬ 
κής επιχείρησης. Επίσης δακτυλογραφεί κάθε άλλο έγγραφο 
που της αναθέτει ο Διευθυντής και το οποίο αφορά τις υπηρε¬ 
σίες ή τη διοίκηση της επιχείρησης. Έχει την ευθύνη της μετα¬ 
φοράς και διανομής της αλληλογραφίας και τη διακίνηση των 
εγγράφων στις διοικητικές βαθμίδες της επιχείρησης. Επίσης 
έχει την ευθύνη της επίδοσης των προσκλήσεων των συνε¬ 
δριάσεων του Δ.Σ., καθώς και κάθε εγγράφου στα μέλη του 
Δ.Σ. 

ΑΡΘΡΟ 9 

Αρμοδιότητες και διάρθρωση του Τομέα Οικονομικής Δια¬ 
χείρισης. 

Ο Τομέας Οικονομικής Διαχείρισης περιλαμβάνει: 

- Το γραφείο εξυπηρέτησης πελατών ύδρευσης. 

- Το γραφείο εξυπηρέτησης πελατών αποχέτευσης. 

- Το γραφείο εξυπηρέτησης πελατών άρδευσης. 

-Το λογιστήριο. 

-Το ταμείο. 

- Το γραφείο έκδοσης λογαριασμών. 

- Το γραφείο καταμέτρησης και ελέγχου. 

-Το πρωτόκολλο. 

Διευθυντής του Τομέα Οικονομικής Διαχείρισης. 


Ο Διευθυντής του Τομέα Οικονομικής Διαχείρισης έχει την 
ευθύνη απέναντι στον Διευθυντή για: 

α. Τον συντονισμό των εργασιών των επιμέρους τμημάτων 
και γραφείων της αρμοδιότητας του. 

β. Την εισήγηση των περιοδικών προϋπολογισμών της επι¬ 
χείρησης και την κανονική τήρηση τους. 

γ. Την εποπτεία του Λογιστηρίου του Ταμείου και των διαδι¬ 
κασιών προμηθειών της επιχείρησης. 

δ. Την παρακολούθηση της αποδοτικότητας του προσωπι¬ 
κού του Τομέα Οικονομικής Διαχείρισης, 
ε. Τη σύνταξη του ισολογισμού της επιχείρησης 
στ. Το γενικό έλεγχο εκτέλεσης των κάθε φύσης εργασιών 
του τομέα σύμφωνα με τους αντίστοιχους κανονισμούς. 

Ο Τομέας Οικονομικής Διαχείρισης έχει την ακόλουθη διάρ¬ 
θρωση αναλυτικά: 

1) Γ ραφείο εξυπηρέτησης πελατών ύδρευσης. 

2) Γ ραφείο εξυπηρέτησης πελατών άρδευσης. 

3) Γ ραφείο εξυπηρέτησης πελατών αποχέτευσης. 

Τα γραφεία εξυπηρέτησης πελατών ύδρευσης, άρδευσης, 
και αποχέτευσης έχουν τις πιο κάτω αρμοδιότητες: 

α. Αποστολή κάθε είδους λογαριασμών προς τους κατανα¬ 
λωτές της ΔΕΥΑΜ. 

β. Ενημέρωση του ταμείου σχετικά με την αποστολή των λο¬ 
γαριασμών. 

γ. Αποδοχή ειδοποιήσεων σχετικών με βλάβες στα συστή¬ 
ματα ύδρευσης άρδευσης και αποχέτευσης και προώθησης 
τους προς το τμήμα λειτουργίας και συντήρησης. 

δ. Παραλαβή αιτήσεων για νέες συνδέσεις ή επεκτάσεις των 
συστημάτων ύδρευσης, άρδευσης και αποχέτευσης και προ¬ 
ώθησή τους προς τα αρμόδια γραφεία του Τομέα Τεχνικής 
Διαχείρισης. 

ε. Αποστολή απαντήσεων στις κάθε είδους αιτήσεις των κα¬ 
ταναλωτών της ΔΕΥΑΜ. 

στ. Γ ενική αρμοδιότητα για την διεύθυνση των καταναλωτών 
στις συναλλαγές τους με τη ΔΕΥΑΜ. 

ζ. Αποστολή ενημερωτικών εντύπων προς τους καταναλω¬ 
τές της ΔΕΥΑΜ. 

4) Λογιστήριο. 

Το λογιστήριο της ΔΕΥΑΜ έχει τις πιο κάτω αρμοδιότητες: 
α. Τηντήρηση όλωντων απαιτούμενων από το εφαρμοζόμε¬ 
νο λογιστικό σύστημα λογιστικών βιβλίων και λογαριασμών για 
την παρακολούθηση της οικονομικής διαχείρισης και του πα¬ 
γίου κεφαλαίου της ΔΕΥΑΜ. 
β. Την μελέτη της πολιτικής του προσωπικού, 
γ. Την σύνταξη όλων των περιοδικά απαιτούμενων λογιστι¬ 
κών καταστάσεων (π.χ. ισοζύγιο - Ισολογισμός κλπ.) και ανα¬ 
φορών για την πληροφόρηση της ΔΕΥΑΜ, σχετικά με την δια¬ 
χείριση και την οικονομική θέση της επιχείρησης. 

δ. Τηντήρηση του συστήματος οικονομικής κοστολόγησης 
και τιμολόγησης των παρεχομένων υπηρεσιών. 

ε. Να επιβλέπει την εν γένει υπηρεσιακή κατάσταση και την 
απόλυση του προσωπικού. 

στ. Να καθορίζει, βάσει των συμβάσεων που ισχύουν, τις 
αποδοχές και τα επιδόματα του προσωπικού. 

ζ. Να ελέγχει και να καθορίζει τις αποδοχές της υπερωρια- 
κής απασχόλησης και τις αποδοχές που προκύπτουν από τυ¬ 
χόν ασθένεια και νοσηλεία του προσωπικού. 

η. Να εκδίδει τους κάθε ειδικού λογαριασμούς των κατανα¬ 
λωτών της ΔΕΥΑΜ. 

θ. Να κάνει την εκκαθάριση, τον έλεγχο και την έκδοση των 
σχετικών ενταλμάτων πληρωμής για τις κάθε είδους δαπάνες 
της ΔΕΥΑΜ. 

ι. Να παρακολουθεί τις εξελίξεις του οικονομικού προγράμ¬ 
ματος και να ενημερώνει τον γενικό Διευθυντή της ΔΕΥΑΜ. 

5) Ταμείο. 

Το ταμείο της ΔΕΥΑΜ έχει τις πιο κάτω αρμοδιότητες: 
α. Να εισπράττει τους λογαριασμούς της ΔΕΥΑΜ. 
β. Να πληρώνει τις δαπάνες. 

γ. Να τηρείτο βιβλίο Ταμείου. 

δ. Να παρακολουθεί τους τραπεζικούς λογαριασμούς κατα¬ 
θέσεων. 

6) Γ ραφείο Έκδοσης Λογαριασμών. 

Το γραφείο έκδοσης λογαριασμών έχει σαν αρμοδιότητα 
τον προγραμματισμό και λειτουργία του δικτύου Η/Υ για την 
εξυπηρέτηση των αναγκών όλωντων επιχειρησιακών μονάδων 
της ΔΕΥΑΜ, σύμφωνα με το εκάστοτε εφαρμοζόμενο σύστη¬ 
μα επεξεργασίας πληροφοριών. 

7) Γ ραφείο καταμέτρησης και ελέγχου. 

Το γραφείο καταμέτρησης και ελέγχου έχει τις πιο κάτω αρ¬ 
μοδιότητες: 

α. Την καταμέτρηση της καταναλισκόμενης ποσότητας νε¬ 
ρού, σε χρονικά διαστήματα που θα καθορίζονται από το γενι¬ 
κό διευθυντή της ΔΕΥΑΜ και ο προσδιορισμός της κατανάλω¬ 
σης κατά ομάδα καταναλωτών. 

β. Τον έλεγχο του τρόπου ύδρευσης, άρδευσης και αποχέ¬ 
τευσης του κάθε πελάτη της ΔΕΥΑΜ και ειδικότερα τον έλεγ¬ 
χο λειτουργίας των υδρομέτρων και τον εντοπισμό των παρα¬ 
νόμων συνδέσεων ύδρευσης άρδευσης και αποχέτευσης. 

8) Πρωτόκολλο. 

Το γραφείο πρωτοκόλλου έχει τις πιο κάτω αρμοδιότητες: 
α. Την τήρηση πρωτοκόλλου. 

β. Την τήρηση του αρχείου εισερχομένων και εξερχόμενων 
εγγράφων. 

γ. Την διεκπεραίωση της αλληλογραφίας, 
δ. Την αποστολή λογαριασμών ύδρευσης, άρδευσης και 
αποχέτευσης. 

ε. Να φροντίζειτη χρήση καιλειτουργίατουτηλεφωνικού κέ¬ 
ντρου. 

στ. Να φροντίζει τη χρήση και λειτουργία του φωτοτυπικού 
μηχανήματος, του φαξ και γενικότερα οποιουδήποτε άλλου 
παρεμφερούς μηχανήματος γραφείου. 

ΑΡΘΡΟ 10 

Αρμοδιότητες και διάρθρωση του Τομέα Τεχνικής Διαχείρι- 
σης. 

Ο Τομέας Τεχνικής Διαχείρισης περιλαμβάνει: 

- Τμήμα Προστασίας Περιβάλλοντος. 

- Τμήμα Ύδρευσης, Αποχέτευσης & Άρδευσης. 

- Τμήμα Η/Μ. 

- Τμήμα Τεχνοοικονομικών Μελετών και παρακολούθησης 
πορείας έργων. 

- Τμήμα Μελετών και Υποστήριξης Έργων. 

Ο Διευθυντής του τομέα Τεχνικής Διαχείρισης έχει την ευ¬ 
θύνη για: 

α. Την οργάνωση και τον συντονισμό των εργασιών στα επι- 
μέρους τμήματα του τομέα του. 

β. Την εισήγηση στο Γ ενικό Διευθυντή των θεμάτων που προ¬ 
κύπτουν στον τομέα του και πρέπει να μεταφερθούν είτε προς 
αυτόν είτε προς το Διοικητικό Συμβούλιο. 

γ. Το γενικό έλεγχο εκτέλεσης των κάθε φύσης εργασιών 
του τομέα σύμφωνα με τους αντίστοιχους κανονισμούς. 

δ. Την παρακολούθηση της αποδοτικότητας του προσωπι¬ 
κού του τομέα του. 

Τμήμα Προστασίας Περιβάλλοντος. 

Το Τμήμα Προστασίας Περιβάλλοντος έχει την ακόλουθη 
διάρθρωση. 

1) Γραφείο Πόσιμου Νερού. 

α. Παρακολούθηση της ποιότητας πόσιμου νερού με συστη¬ 
ματική διεξαγωγή χημικών και μικροβιολογικών αναλύσεων, 
β. Απολύμανση πόσιμου νερού. 

γ. Τήρηση αναλυτικών αρχείων αναλύσεων και υποβολή του 
στον Διευθυντή του τομέα όταν ζητηθεί. 

δ. Εισήγηση προς τον Διευθυντή του τομέα για την προμή¬ 
θεια των απαραιτήτων μηχανημάτων και εξοπλισμού και καθο¬ 
ρισμός προδιαγραφώντους για διαγωνισμούς (σε συνεργασία 
με το Η/Μ Τμήμα). 


2) Γ ραφείο Βιολογικών Καθαρισμών, 
α. Παρακολούθηση της λειτουργίας των επιμέρους μονά¬ 
δων επεξεργασίας λυμάτων στα Δημοτικά Διαμερίσματα του 
Δήμου Μεσσαπίων και παρακολούθηση της διενέργειας τακτι¬ 
κής συντήρησης σύμφωνα με το πρόγραμμα κάθε κατασκευα¬ 
στή. 

β. Αναφορά στο Η/Μ τμήμα για επισκευές, ζημιές κλπ. 
γ. Παρακολούθηση της ισχύουσας νομοθεσίας για την επε¬ 
ξεργασία λυμάτων. 

δ. Επίβλεψη της ποιοτικής λειτουργίας των βιολογικών κα¬ 
θαρισμών των επιμέρους Δημοτικών Διαμερισμάτων του Δή¬ 
μου Μεσσαπίων, καθώς επίσης και διεξαγωγή συστηματικών 
χημικών αναλύσεων τόσο στην είσοδο και στην έξοδο όσο και 
στα ενδιάμεσα στάδια επεξεργασίας και ρύθμιση των παραμέ¬ 
τρων λειτουργίας. 

ε. Απολύμανση επεξεργασμένων λυμάτων, 
στ. Τήρηση αναλυτικών αρχείων αναλύσεων και υποβολή 
τους στον Διευθυντή του τομέα όταν αυτό ζητηθεί. 

ζ. Εισήγηση προς τον Διευθυντή του τομέα για την προμή¬ 
θεια των απαραιτήτων μηχανημάτων και εξοπλισμού και καθο¬ 
ρισμός προδιαγραφώντους για διαγωνισμούς (σε συνεργασία 
με το Η/Μ Τμήμα). 

Τμήμα Ύδρευσης, Αποχέτευσης & Άρδευσης. 

Το τμήμα Ύδρευσης, Άρδευσης και Αποχέτευσης έχει την 
ακόλουθη διάρθρωση: 

1) Γραφείο λειτουργίας & συντήρησης δικτύων ύδρευσης 
και αποκαταστάσεων. 

α. Προγραμματισμός λειτουργίας και συντήρησης δικτύων 
ύδρευσης, επίλυση προβλημάτων και επισκευή βλαβών που 
εμφανίζονται κατά τη λειτουργία των δικτύων, 
β. Κατασκευή παροχών - συνδέσεων, 
γ. Βελτιστοποίηση λειτουργίας δικτύου, εύρεση και αποκα¬ 
τάσταση αφανών διαρροών. 

δ. Κατασκευή μικρών έργων - επεκτάσεων μετά από τεκμη¬ 
ριωμένη οικονομοτεχνικά τεχνική έκθεση. 

ε. Αποκαταστάσεις ασφαλτοτάπητα μετά από επέμβαση του 
τμήματος. 

στ. Τήρηση αναλυτικών αρχείων λειτουργικών στοιχείων και 
υποβολή του στον Διευθυντή του τομέα όταν ζητηθεί. 

ζ. Εισήγηση προς τον Διευθυντή του τομέα για την προμή¬ 
θεια απαραίτητων μηχανημάτων και εξοπλισμού και καθορι¬ 
σμός προδιαγραφών τους για διαγωνισμούς (σε συνεργασία 
με το Η/Μ Τμήμα). 

2) Γ ραφείο λειτουργίας και συντήρησης δικτύων αποχέτευ¬ 
σης και αποκαταστάσεων. 

α. Προγραμματισμός κίνησης και φροντίδα για τα μεταφορι¬ 
κά μέσα του τμήματος - παρακολούθηση διενέργειας τακτικής 
συντήρησης σύμφωνα με το πρόγραμμα κάθε κατασκευαστή, 
αναφορά στο Η/Μ τμήμα για επισκευές, ζημιές κλπ. 

β. Προγραμματισμός συντήρησης (καθαρισμός) δικτύων 
αποχέτευσης και όμβριων, επίλυση προβλημάτων και επι¬ 
σκευή βλαβών που εμφανίζονται κατά τη λειτουργία των δι¬ 
κτύων. 

γ. Κατασκευή νέων συνδέσεων. 

δ. Κατασκευή μικρών έργων - επεκτάσεων μετά από τεκμη¬ 
ριωμένη οικονομοτεχνικά τεχνική έκθεση. 

ε. Αποκαταστάσεις ασφαλτοτάπητα μετά από επέμβαση του 
τμήματος. 

στ. Εισήγηση προς τον Διευθυντή του Τομέα για την προμή¬ 
θεια απαραίτητων μηχανημάτων, ανταλλακτικών και εξοπλι¬ 
σμού και καθορισμός προδιαγραφώντους για διαγωνισμούς. 

ζ. Προγραμματισμός κίνησης και φροντίδα γιατα μεταφορι¬ 
κά μέσα του τμήματος - παρακολούθηση διενέργειας τακτικής 
συντήρησης σύμφωνα με το πρόγραμμα κάθε κατασκευαστή, 
αναφορά στο Η/Μ τμήμα για επισκευές, ζημιές κλπ. 

3) Γ ραφείο λειτουργίας και συντήρησης δικτύων άρδευσης 
και αποκαταστάσεων. 

α. Προγραμματισμός κίνησης και φροντίδα γιατα μεταφορι- 

κά μεσάτου τμήματος - παρακολούθηση διενέργειας τακτικής 
συντήρησης σύμφωνα με το πρόγραμμα κάθε κατασκευαστή, 
αναφορά στο Η/Μ τμήμα για επισκευές, ζημιές κλπ. 

β. Προγραμματισμός συντήρησης (καθαρισμός) δικτύων 
άρδευσης και αγωγών φυσικής ροής, επίλυση προβλημάτων 
και επισκευή βλαβών που εμφανίζονται κατά τη λειτουργία των 
δικτύων. 

γ. Κατασκευή νέων συνδέσεων. 

δ. Κατασκευή μικρών έργων - επεκτάσεων μετά από τεκμη¬ 
ριωμένη οικονομοτεχνικά τεχνική έκθεση. 

ε. Εισήγηση προς τον Διευθυντή του Τομέα για την προμή¬ 
θεια απαραίτητων μηχανημάτων, ανταλλακτικών και εξοπλι¬ 
σμού και καθορισμός προδιαγραφών τους για διαγωνισμούς. 

στ. Προγραμματισμός κίνησης και φροντίδα για τα μεταφο¬ 
ρικά μέσα του τμήματος - παρακολούθηση διενέργειας τακτι¬ 
κής συντήρησης σύμφωνα με το πρόγραμμα κάθε κατασκευα¬ 
στή, αναφορά στο Η/Μ τμήμα για επισκευές, ζημιές κλπ. 

Η/Μ Τμήμα. 

Το Η/Μ τμήμα έχει την ακόλουθη διάρθρωση: 

1) Γ ραφείο Η/Μ εγκαταστάσεων ύδρευσης. 

α. Παρακολούθηση της λειτουργίας του Η/Μ εξοπλισμού 
ύδρευσης και εκτέλεση τακτικής και έκτακτης συντήρησης και 
επισκευών, ανάθεση - επίβλεψη επισκευών σε εξωτερικά συ¬ 
νεργεία, όπου δεν είναι εφικτή η επισκευή από το συνεργείο 
της επιχείρησης. 

β. Τήρηση αρχείου εργασιών συντήρησης και επισκευών, τή¬ 
ρηση αρχείου οικονομικών στοιχείων τόσο για το κόστος συ¬ 
ντήρησης όσο και για το κόστος λειτουργίας. 

γ. Προγραμματισμός κίνησης και φροντίδα για τα μεταφορι¬ 
κά μέσα του τμήματος - παρακολούθηση διενέργειας τακτικής 
συντήρησης σύμφωνα με το πρόγραμμα κάθε κατασκευαστή, 
αναφορά στο Η/Μ τμήμα για επισκευές, ζημιές κλπ. 

2) Γ ραφείο Η/Μ εγκαταστάσεων άρδευσης. 

α. Παρακολούθηση της λειτουργίας του Η/Μ εξοπλισμού 
άρδευσης (γεωτρήσεις, δίκτυα) και εκτέλεση τακτικής και 
έκτακτης συντήρησης, καθαρισμών & επισκευών, ανάθεση - 
επίβλεψη επισκευών σε εξωτερικά συνεργεία όπου δεν είναι 
εφικτή η επισκευή από συνεργείο της επιχείρησης. 

β. Τήρηση αρχείου εργασιών συντήρησης και επισκευών, τή¬ 
ρηση αρχείου οικονομικών στοιχείων τόσο για το κόστος συ¬ 
ντήρησης όσο και για το κόστος λειτουργίας. 

γ. Προγραμματισμός κίνησης και φροντίδα για τα μεταφορι¬ 
κά μέσα του τμήματος - παρακολούθηση διενέργειας τακτικής 
συντήρησης σύμφωνα με το πρόγραμμα κάθε κατασκευαστή, 
αναφορά στο Η/Μ τμήμα για επισκευές, ζημιές κλπ. 

3) Γ ραφείο Η/Μ εγκαταστάσεων αποχέτευσης. 

α. Παρακολούθηση της λειτουργίας του Η/Μ εξοπλισμού 
αποχέτευσης (αντλιοστάσια, αγωγοί) και εκτέλεση τακτικής 
και έκτακτης συντήρησης, καθαρισμών & επισκευών, ανάθεση 
- επίβλεψη επισκευών σε εξωτερικά συνεργεία όπου δεν είναι 
εφικτή η επισκευή από συνεργείο της επιχείρησης. 

β. Τήρηση αρχείου εργασιών συντήρησης και επισκευών, τή¬ 
ρηση αρχείου οικονομικών στοιχείων τόσο για το κόστος συ¬ 
ντήρησης όσο και για το κόστος λειτουργίας. 

γ. Προγραμματισμός κίνησης και φροντίδα για τα μεταφορι¬ 
κά μέσα του τμήματος - παρακολούθηση διενέργειας τακτικής 
συντήρησης σύμφωνα με το πρόγραμμα κάθε κατασκευαστή, 
αναφορά στο Η/Μ τμήμα για επισκευές, ζημιές κλπ. 

4) Γραφείο λειτουργίας και συντήρησης Η/Μ εγκαταστάσε¬ 
ων μονάδων βιολογικών καθαρισμών. 

α. Παρακολούθηση της λειτουργίας του Η/Μ εξοπλισμού 
των μονάδων βιολογικού καθαρισμού, εκτέλεση τακτικής και 
έκτακτης συντήρησης αυτών, επισκευές σε τυχόν βλάβες που 
θα προκύψουν, ανάθεση - επίβλεψη επισκευών σε εξωτερικά 
συνεργεία όπου δεν είναι εφικτή η επισκευή από συνεργείο της 
επιχείρησης. 

β. Τήρηση αρχείου εργασιών συντήρησης και επισκευών, τή¬ 


ρηση αρχείου οικονομικών στοιχείων τόσο για το κόστος συ¬ 
ντήρησης όσο και για το κόστος λειτουργίας. 

γ. Προγραμματισμός κίνησης και φροντίδα για τα μεταφορι¬ 
κά μέσα του τμήματος-παρακολούθηση διενέργειας τακτικής 
συντήρησης σύμφωνα με το πρόγραμμα κάθε κατασκευαστή, 
αναφορά στο Η/Μ τμήμα για επισκευές, ζημιές κλπ. 

Τμήμα Τεχνοοικονομικών Μελετών και Παρακολούθησης 
Πορείας Έργων. 

Το Τμήμα Τεχνοοικονομικών Μελετών και Παρακολούθησης 
Πορείας Έργων έχει τις πιο κάτω αρμοδιότητες: 

α. Την εκπόνηση τεχνοοικονομικών μελετών σκοπιμότητας 
για την υλοποίηση νέων έργων, παρακολούθηση κόστους κα¬ 
τασκευής, λειτουργίας και συντήρησης (σε συνεργασία με άλ¬ 
λα τμήματα), διεκπεραίωση απαραίτητων εγγράφων. 

β. Την διερεύνηση μεθόδων για την εκπαίδευση του προσω¬ 
πικού ανάλογα με την εργασία τους (σεμινάρια, κέντρα εκπαί¬ 
δευσης, ξένες γλώσσες κλπ). Παρακολούθηση της προόδου 
του προσωπικού και αναφορά στον διευθυντή του Τομέα Τε¬ 
χνικής Διαχείρισης. 

Τμήμα Μελετών και Υποστήριξής Έργων. 

Το Τμήμα Μελετών και Υποστήριξης Έργων έχει την ακό¬ 
λουθη διάρθρωση: 

1) Γ ραφείο Μελετών. 

α. Σύνταξη - επίβλεψη μελετών και τεχνικών εκθέσεων για 
κατασκευή νέων έργων, επεκτάσεων, βελτιώσεων ανακαινίσε¬ 
ων. 

β. Επίβλεψη εκτελούμενων μελετών και έλεγχος εφαρμογής 
των σχετικών προδιαγραφών και χρονοδιαγραμμάτων εκτέλε¬ 
σης. 

γ. Επίβλεψη εκτελούμενων έργων. 

δ. Καθορισμός προδιαγραφών χρησιμοποιούμενων υλικών, 
ε. Εισήγηση προς τον διευθυντή του Τομέα Τεχνικής Διαχεί¬ 
ρισης για την προμήθεια απαραίτητων μηχανημάτων, ανταλ¬ 
λακτικών και εξοπλισμού και καθορισμός των προδιαγραφών 
τους για διαγωνισμούς. Συνεργασία με άλλα τμήματα για σύ¬ 
νταξη προδιαγραφών. 

στ. Παρακολούθηση ισχύουσας νομοθεσίας έργων, μελε¬ 
τών, προδιαγραφών κλπ. 

2) Γ ραφείο Έργων, Κατασκευών και Συντήρησης Κτιριακών 
Εγκαταστάσεων. 

α. Προγραμματισμός και επίβλεψη ασφαλτοστρώσεων δρό¬ 
μων. 

β. Προγραμματισμός και επίβλεψη διαστρώσεων οδών (με¬ 
τά από έγκριση του Διευθυντή του Τομέα Τεχνικής Διαχείρι¬ 
σης. 

γ. Προγραμματισμός και επίβλεψη κατασκευής λοιπών έρ¬ 
γων. 

δ. Κατασκευές και επίβλεψη έργων ανάδειξης νερού (σιντρι¬ 
βάνια κλπ) σε συνεργασία με το Η/Μ τμήμα. 

ε. Συντήρηση επισκευές κτιρίων, δεξαμενών, οικίσκων Η/Μ 
εξοπλισμού κλπ. 

3) Γ ραφείο Προμηθειών. 

α. Διεκπεραίωση παραγγελιών από τα άλλα τμήματα με διε¬ 
ξαγωγή πρόχειρων διαγωνισμών όπου προβλέπεται. 

β. Παραγγελία και διάθεση καυσίμων και λιπαντικών στα άλ¬ 
λα τμήματα, τήρηση αρχείων καταναλώσεων για κάθε μέσο 
χωριστά. 

γ. Διεκπεραίωση εγγράφων για την προώθηση των τιμολο¬ 
γίων, τήρηση αναλυτικών αρχείων δημοπρασιών. 

δ. Χρέωση προμηθευόμενων υλικών και μηχανημάτων στα 
τμήματα. 

4) Γ ραφείο Αποθήκης. 

α. Ποιοτική και ποσοτική παραλαβή εισερχομένων, 
β. Αποθήκευση υλικών Ύδρευσης - Άρδευσης - Αποχέτευ¬ 
σης. 

γ. Τήρηση υλικών (εισερχομένων - εξερχόμενων). 
δ. Παρακολούθηση αποθεμάτων των υλικών της αποθήκης, 
παραγγελίες στο Γ ραφείο Προμηθειών. 

ΑΡΘΡΟ 11 

Συμβούλιο Προγραμματισμού. 

Στο συμβούλιο προγραμματισμού συμμετέχουν οι προϊστά¬ 
μενοι των τμημάτων, οι Διευθυντές των τομέων και ο Διευθυ¬ 
ντής της επιχείρησης. 

Είναι συμβουλευτικό όργανο χωρίς διοικητικές αρμοδιότη¬ 
τες και συνεδριάζει τουλάχιστον μια φορά το μήνα μετά από 
πρόσκληση του διευθυντή. 

Στο συμβούλιο προγραμματισμού γίνεται γενική ενημέρωση 
των προϊσταμένων των τμημάτων από τους υπεύθυνους των 
τομέων και από τον διευθυντή, για τις αποφάσεις του διοικητι¬ 
κού συμβουλίου, τις προγραμματιζόμενες δραστηριότητες 
που αφορούν την εκπαίδευση και τις εκδηλώσεις γενικά της 
ΔΕΥΑΜ, τις οικονομικές δραστηριότητες και προτείνονται λύ¬ 
σεις για την αναδιάρθρωση των υπηρεσιών του προσωπικού, 
την αντικατάσταση ή συμπλήρωση του εξοπλισμού με σκοπό 
την καλύτερη οργάνωση και βελτίωση των συνθηκών λειτουρ¬ 
γίας. Επίσης προτείνονται λύσεις σε θέματα που αλληλεπι- 
δρούν στην λειτουργία των τμημάτων και που η συνολική αντι¬ 
μετώπιση τους είναι επωφελέστερη για την επιχείρηση και 
τους σκοπούς της από τη μερική αντιμετώπιση τους που θα γί¬ 
νεται χωριστά για κάθε τμήμα ή τομέα. 

ΑΡΘΡΟ 12 

Θέσεις εργασίας. 

Κάθε εργαζόμενος στην επιχείρηση κατέχει μια συγκεκριμέ¬ 
νη θέση εργασίας, ο τίτλος της οποίας αντιστοιχεί κατά το δυ¬ 
νατό στο πραγματικό της περιεχόμενο. Η ανάληψη της ευθύ¬ 
νης από ένα εργαζόμενο περισσότερων από μια θέση εργα¬ 
σίας, είναι δυνατόν να γίνει με απόφαση του Διοικητικού 
Συμβουλίου, μετά από εισήγηση στο διευθυντή της επιχείρη- 
σης. 

Σε κάθε διοικητική ενότητα (τομέα) της Δημοτικής Επιχείρη¬ 
σης προβλέπονται συγκεκριμένες θέσεις εργασίας, όπως θα 
δούμε παρακάτω. 

Οι θέσεις που αναφέρονται στον πίνακα δεν είναι απαραίτη¬ 
το να καλύπτονται όλες. Η κάλυψή τους και ο αριθμός των ερ¬ 
γαζομένων ανά θέση εργασίας, εξαρτάται από τις δραστηριό¬ 
τητες της επιχείρησης. 

Οι πιο κάτω αναφερόμενες θέσεις εργασίας καλύπτονται 
από: 

α. Εργαζόμενους με συμβάσεις αορίστου χρόνου. 

β. Εργαζόμενους με συμβάσεις ορισμένου χρόνου. 

γ. Λοιπούς απασχολούμενους με σχέση μίσθωσης έργου 
ορισμένου χρόνου, ανάλογα με τις ανάγκες της ΔΕΥΑΜ. 

Οι θέσεις εργασίας της επιχείρησης περιγράφονται ως 
εξής: 


ΕΙΔΙΚΟΤΗΤΑ 

ΠΤΥΧΙΟ 

ΑΤΟΜΑ 

-Διευθυντής. 

Α.Ε.Ι. 

Άτομα 1 

- Γραμματεία Διεύθυνσης. 

Σύνολο προσωπικού Γ.Δ. ΔΕΥΑΜ. 

Μ.Ε. 

Άτομα 1 
Άτομα 2 

Διευθυντές Τομέων. 

- Οικονομικής Διαχείρισης. 

Α.Ε.Ι. 

Άτομα 1 

- Τεχνικής Διαχείρισης. 

Σύνολο Δ/ντών Τομέων ΔΕΥΑΜ. 

Α.Ε.Ι. 

Άτομα 1 
Άτομα 2 


Υπάλληλοι Τομέα 
Οικονομικής Διαχείρισης. 

1. Γ ραφείο εξυπηρέτησης πελατών ύδρευσης. 

-Υπεύθ. Εξυπηρέτ. Πελ. ύδρευσης. Μ.Ε. Άτομα 1 

-Υπάλληλοι γραφείου. Μ.Ε. Άτομα 2 

2. Γ ραφείο εξυπηρέτησης πελατών άρδευσης. 

-Υπεύθ. Εξυπηρέτ. Πελ. άρδευσης. Μ.Ε. Άτομα 1 

-Υπάλληλοι γραφείου. Μ.Ε. Άτομα 1 

3. Γ ραφείο εξυπηρέτησης πελατών αποχέτευσης. 

- Υπεύθ. Εξυπηρέτ. Πελ. αποχέτευσης. Μ.Ε. Άτομα 1 

-Υπάλληλοι γραφείου. Μ.Ε. Άτομα 1 


4. Λογιστήριο. 


- Προϊστάμενος Λογιστηρίου. 

Α.Ε.Ι. 

Άτομα 1 

- Λογιστής 

Α.Ε.Ι 

Άτομα 1 

- Λογιστές 

Τ.Ε.Ι. 

Άτομα 2 

- Λογιστές 

Μ.Ε. 

Άτομα 2 

5. Ταμείο. 

-Ταμίας. 

Μ.Ε. 

Άτομα 1 

6. Γ ραφείο Έκδοσης Λογαριασμών. 

- Υπεύθυνος Συστήματος Α.Ε.Ι./Τ.Ε.Ι. 

Άτομα 1 

- Υπάλληλοι Γ ραφείου. 

Μ.Ε. 

Άτομα 1 

7. Γ ραφείο καταμέτρησης και ελέγχου. 

- Ελεγκτής. Μ.Ε. 

Άτομα 1 

- Καταμετρητές. 

Μ.Ε. 

Άτομα 4 

8. Πρωτόκολλο. 

- Γ ραμματεία. 

Μ.Ε. 

Άτομα 1 

- Κλητήρες. 

Μ.Ε. 

Άτομα 1 

Σύνολο προσωπ. Τομέα Οικονομικής Διαχείρισης. 

Άτομα 23 


Υπάλληλοι Τομέα 
Τεχνικής Διαχείρισης. 

1. Τμήμα Προστασίας Περιβάλλοντος. 


- Χημικός 

Α.Ε.Ι./Τ.Ε.Ι. 

Άτομα 1 

- Βοηθός Χημικού 

Μ.Ε. 

Άτομα 1 

2. Τμήμα Ύδρευσης, Αποχέτευσης & Άρδευσης. 

- Πολιτικός Μηχανικός ΑΕΙ / ΤΕΙ. 

Α.Ε.Ι./Τ.Ε.Ι. 

Άτομο 1 

- Εργοδηγοί. 

Μ.Ε. 

Άτομα 3 

- Τεχνίτες Ύδρευσης, Άρδευσης, Αποχέτευσης 


(Υδραυλικοί). 

Μ.Ε. 

Άτομα 10 

- Εργάτες Ύδρευα., Άρδευσ., Αποχέτ. 

ΥΈ. 

Άτομα 10 

- Χειριστές Σκαπτικών Μηχανημάτων. 

Μ.Ε. 

Άτομα 5 

- Οδηγοί. 

Μ.Ε. 

Άτομα 6 

- Υπάλληλος Γ ραφείου. 

Μ.Ε. 

Άτομο 1 

3. Η/Μ Τμήμα. 



- Ηλεκτρ. / Μηχανολόγος Μηχανικός 

Α.Ε.Ι./Τ.Ε.Ι. 

Άτομα 2 

- Ηλεκτρολόγος 

Μ.Ε. 

Άτομα 2 

- Μηχανολόγος 

Μ.Ε. 

Άτομα 2 

- Συντηρ. - Συγκολλ. - Εφαρμοστές. 

Μ.Ε. 

Άτομα 10 

4. Τμήμα Τεχνοοικονομικών Μελετών & 


Παρακολούθησης Πορείας Έργων. 


- Πολιτικός Μηχανικός 

Α.Ε.Ι. 

Άτομα 1 

5. Τμήμα Μελετών & Υποστήριξης Έργων. 


- Τοπογράφος Μηχανικός. 

Α.Ε.Ι./Τ.Ε.Ι. 

Άτομα 1 

- Πολιτικός Μηχανικός 

Τ.Ε.Ι. 

Άτομα 1 

- Υπεύθυνος Προμηθειών. 

Μ.Ε. 

Άτομα 1 

- Υπεύθυνος Αποθήκης. 

Μ.Ε. 

Άτομα 1 

- Εργάτες. 

ΥΈ. 

Άτομα 3 

- Τεχνίτες - Οικοδόμοι 

ΥΈ. 

Άτομα 3 


Σύνολο προσωπ. Τομέα Τεχνικής Διαχείρισης.Άτομα 65 

ΓΕΝΙΚΟ ΣΥΝΟΛΟ ΠΡΟΣΩΠΙΚΟΥ ΔΕΥΑΜ.Άτομα 92 

ΑΡΘΡΟ 13 

Ανώτατος Αριθμός Προσωπικού. 

Ο ανώτατος αριθμός προσωπικού της ΔΕΥΑΜ μπορεί να 
φτάσει τους 88 εργαζόμενους. 

(Σημειώνεται ότι ορισμένες από τις προβλεπόμενες πιο πά¬ 
νω θέσεις μπορεί να είναι θέσεις μερικής απασχόλησης λόγω 
της ιδιαιτερότητας του αντικειμένου των θέσεων αυτών και 
του ειδικού τρόπου συνεργασίας με τον οποίο θα λειτουργούν 
ορισμένες κατηγορίες προσωπικού και επιστημονικών συνερ¬ 
γατών. Εδώ θα πρέπει να τονιστεί ότι ο ακριβής αριθμός καθώς 
και η τελική σύνθεση του προσωπικού κάθε τομέα της επιχεί¬ 
ρησης θα προσδιοριστεί με ακρίβεια μετά την εμπειρία που θα 
αποκτηθεί από τη λειτουργία της επιχείρησης και θα διατυπω¬ 
θεί σε μελλοντική τροποποίηση του κανονισμού). 

ΑΡΘΡΟ 14 

Ειδικές Συνεργασίες. 

Εκτός των συγκεκριμένων θέσεων που αναλυτικά προβλέ- 
πονται στο προηγούμενο άρθρο του Κανονισμού, θα υπάρχει 
και μια σειρά ειδικών συνεργατών της ΔΕΥΑΜ οι οποίοι λόγω 
της ιδιαιτερότητας της φύσης της παροχής των υπηρεσιών 
τους στην επιχείρηση δεν μπορούν να ενταχθούν σε ανάλογες 
με τις παραπάνω περιγραφείσες θέσεις. Συνήθως η διάρκεια 
της συνεργασίας με την επιτροπή των ειδικών αυτών κατηγο¬ 
ριών θα είναι πολύ μικρή, σε ορισμένες περιπτώσεις μάλιστα 
εξαντλείται σε μία και μόνο συνεργασία (επιμορφωτές σεμινα¬ 
ρίων, εισηγητές, ομιλητές, κλπ.). 

ΑΡΘΡΟ 15 

Άλλες ρυθμίσεις. 

Η κατανομή του προσωπικού στις διάφορες υπηρεσίες γίνε¬ 
ται με απόφαση του Δ.Σ. κατόπιν εισηγήσεων του Γενικού Δι¬ 
ευθυντή ανάλογα με τις εκάστοτε ανάγκες όλων των υπηρε¬ 
σιών της επιχείρησης. 

Οι Διευθυντές Τομέων, και οι Προϊστάμενοι Τμημάτων σε πε¬ 
ρίπτωση απουσίας ή κωλύματος ή κενής θέσης συμπληρώνο¬ 
νται με απόφαση του Γενικού Διευθυντή. 

Ο τρόπος λειτουργίας κάθε υπηρεσίας της επιχείρησης και 
κάθε άλλη λεπτομέρεια εκτός αυτών που ορίζονται από το νό¬ 
μο, καθορίζονται με ειδικούς κανονισμούς. 

Για προσόντα και εν γένει όρους και διαδικασίες πρόσληψης 
του προσωπικού εφαρμόζεται ο Κανονισμός Προσωπικού που 
προβλέπεται από το άρθρο 283 Π.Δ. 410/1995. 

ΑΡΘΡΟ 16 

Χρησιμοποίηση Έκτακτου Προσωπικού. 

Με απόφαση του Διοικητικού Συμβουλίου της Επιχείρησης 
και με σκοπό την εκπόνηση μελετών ή την εκτέλεση εργασιών, 
είναι δυνατόν να προσλαμβάνεται με σύμβαση ορισμένου χρό¬ 
νου ή έργου έκτακτο επιστημονικό ή εργατοτεχνικό προσωπι¬ 
κό για κάλυψη των πιο πάνω αναγκών. Ειδικά η πρόσληψη 
εκτάκτου πλήρους ή μερικής απασχόλησης προσωπικού με 
σύμβαση χρονικής διάρκειας ως 8 (οκτώ) μηνών, μπορεί να 
αποφασιστεί από αρμόδια επιτροπή που κάθε φορά θα αποτε- 
λείται από τον Πρόεδρο, τον Διευθυντή και τον υπεύθυνο του 
τμήματος που εισηγείται την πρόσληψη μετά από πάγια εξου¬ 
σιοδότηση του Διοικητικού Συμβουλίου. Η επιτροπή υποχρε- 
ούταιναενημερώνειτοΔ.Σ. στην επόμενη συνεδρίαση του. Για 
την περίπτωση παράτασης ή ανανέωσης της σύμβασης, αρ¬ 
μόδιο να αποφασίσει είναι μόνο το Διοικητικό Συμβούλιο της 
ΔΕΥΑΜ. 

Στη περίπτωση που το Δ.Σ. της ΔΕΥΑΜ κρίνει ότι εργαζόμε¬ 
νος με σχέση εργασίας ορισμένου χρόνου και μετά από οκτά¬ 
μηνη απασχόληση, κατέχει τα τυπικά και ουσιαστικά προσό¬ 
ντα, είναι ιδιαίτερα ικανός να αντεπεξέλθει στα καθήκοντα του 
και καλύπτει πάγιες και διαρκείς ανάγκες της επιχείρησης, το 
Δ.Σ. με πλήρη αιτιολογημένη απόφασή του, μετά από εισήγη¬ 
ση του Διευθυντή της ΔΕΥΑΜ, δύναται να μετατρέψει την σύμ¬ 
βαση σε αορίστου χρόνου. 

Οι ανωτέρω αποφάσεις του Δ.Σ. ελέγχονται και εγκρίνονται 
όπου προβλέπεται κατά περίπτωση σύμφωνα με την κείμενη 
νομοθεσία "περί προσλήψεων στις δημοτικές επιχειρήσεις". 

ΑΡΘΡΟ 17 

Τρόπος πρόσληψης - απόλυσης προσωπικού. 

Οι προσλήψεις προσωπικού της ΔΕΥΑΜ γίνονται σύμφωνα 
με ότι προβλέπεται με την κείμενη νομοθεσία, ειδικότερα. 

Τ ρόπος πρόσληψης προσωπικού. 

Τ ο προσωπικό της ΔΕΥΑΜ προσλαμβάνεται με επιλογή από 
το Δ.Σ. ή από επιτροπή η οποία συγκροτείται με απόφαση του 
Δ.Σ. 

Ο πίνακας των επιτυχόντων εγκρίνεται από το Δ.Σ. και οι προ¬ 
σλήψεις γίνονται υποχρεωτικά κατά σειρά του πίνακα αυτού. 


Κριτήρια επιλογής υποψηφίων. 

Σαν κριτήρια επιλογής θεωρούνται τα απαραίτητα και προ¬ 
αιρετικά προσόντα που προβλέπονται από την απόφαση του 
Δ.Σ. του παρόντος άρθρου. 

Προκήρυξη θέσεων και υποχρεώσεων υποψηφίων. 

Η προκήρυξη των θέσεων δημοσιεύεται σε 2 τουλάχιστον 
εφημερίδες του Δήμου. 

Οι υποψήφιοι μέσα σε 15 ημέρες από την ημερομηνία της τε¬ 
λευταίας δημοσίευσηςτης προκήρυξης υποβάλουν στηνΔΕΥ- 
ΑΜ αίτηση στην οποία επισυνάπτουν όλα τα απαιτούμενα δι- 
καιολογητικά. 

Διαδικασία επιλογής υποψηφίων. 

Με απόφαση του Δ.Σ. καθορίζονται τα ακόλουθα: 

α. Το περιεχόμενο της προκήρυξης των θέσεων. 

β. Ο τύπος της αίτησης και τα απαιτούμενα δικαιολογητικά 
που θα υποβάλλουν οι υποψήφιοι. 

γ. Οι αρμόδιοι υπάλληλοι για την παραλαβή των αιτήσεων 
των υποψηφίων. 

δ. Η μέθοδος στάθμισηςτων απαραίτητων και προαιρετικών 
προσόντων των υποψηφίων. 

Κοινοποίηση αποτελεσμάτων. 

Με απόφαση του προέδρου του Δ.Σ. διορίζονται οι επιτυχό- 
ντες υποψήφιοι, οι θέσεις τις οποίες καταλαμβάνουν, οι απο¬ 
δοχές τους σύμφωνα με την προβλεπόμενη νομοθεσία και η 
ημερομηνία κατά την οποία πρέπει να παρουσιασθούν για την 
ανάληψη της εργασίας τους. 

Η απόφαση κοινοποιείται στους επιτυχόντες με συστημένη 
επιστολή. 

Ανάκληση Πρόσληψης. 

Η πρόσληψη ανακαλείται σε περίπτωση που ο προσληφθείς 
δεν παρουσιασθεί στην εργασία του κατά την προκαθορισμέ¬ 
νη ημερομηνία. 

Δοκιμαστική Υπηρεσία. 

Ο προσλαμβανόμενος διανύει εξαμηνιαία δοκιμαστική υπη¬ 
ρεσία κατά τη διάρκεια της οποίας δύναται οποτεδήποτε να 
απολυθεί με αιτιολογημένη απόφαση του Δ.Σ. της ΔΕΥΑΜ, για 
λόγους αναγόμενους στην υπηρεσία του. 

Κατά τη διάρκεια της εξαμηνιαίας δοκιμαστικής υπηρεσίας 
το Δ.Σ. υποχρεούται ν’ αποφανθεί αν ο προσληφθείς είναι κα¬ 
τάλληλος προς συνέχιση της παροχής των υπηρεσιών του. 

Σε περίπτωση θετικής για τον εργαζόμενο κρίσης η σύμβα¬ 
ση του αυτοδίκαια μετατρέπεται σε αορίστου χρόνου. 

Ο κριθείς από το Δ.Σ. σαν ακατάλληλος προς συνέχιση της 
παροχής των υπηρεσιών του απολύεται υποχρεωτικά. 

Προσόντα Προσλαμβανομένων. 

Τα προσόντα των προς πρόσληψη υπαλλήλων στην ΔΕΥΑΜ 
θα καθορίζουν: 

α. Του Διευθυντή από το Διοικητικό Συμβούλιο, μετά την 
πρόταση του Προέδρου του Δ.Σ. 

β. Των Διευθυντών των Τομέων, από το Διοικητικό Συμβού¬ 
λιο μετά από πρόταση - εισήγηση του Διευθυντή της ΔΕΥΑΜ. 

γ. Των λοιπών υπαλλήλων - συνεργατών από τον Διευθυντή 
μετά από πρόταση - εισήγηση των Διευθυντώντωντομέωντης 
ΔΕΥΑΜ. 

Όλες οι προτάσεις προσλήψεων εγκρίνονται από το Διοικη¬ 
τικό Συμβούλιο, ή από τον πρόεδρο του Δ.Σ. μετά από εξου¬ 
σιοδότηση του Δ.Σ. 

Οι ανωτέρω αποφάσεις του Δ.Σ. ελέγχονται και εγκρίνονται 
όπου προβλέπεται κατά περίπτωση σύμφωνα με την κείμενη 
νομοθεσία "περί προσλήψεων στις δημοτικές επιχειρήσεις". 

ΑΡΘΡΟ 18 

Συμπλήρωμα του Ο.Ε.Υ. αποτελούν ο Εσωτερικός Κανονι¬ 
σμός Προμηθειών (Ε.Κ.Π.), και ο Εσωτερικός Κανονισμός Ερ¬ 
γασίας (Ε.Κ.Ε.), ο Κανονισμός Ύδρευσης, ο Κανονισμός Άρ¬ 
δευσης και ο Κανονισμός Αποχέτευσης που έχουν εγκριθεί 
από το Διοικητικό Συμβούλιο της ΔΕΥΑΜ, ο δε Ε.Κ.Ε. έχει 
εγκριθεί και από το Υπουργείο Εργασίας. 

ΑΡΘΡΟ 19 

Ισχύς του Οργανισμού Εσωτερικής Υπηρεσίας. 

Η ισχύς του παρόντος ΟΕΥ της ΔΕΥΑΜ αρχίζει από την 
έγκρισή του από το Δημοτικό Συμβούλιο του Δήμου Μεσσα- 
πίων. 

ΑΡΘΡΟ 20 

Πρόκληση δαπάνης. 

Μετη σύσταση του Ο.Ε.Υ. προκαλείται δαπάνη σε βάρος του 


προϋπολογισμού ύψους 3.560.000 δρχ. Για την αντιμετώπιση 
της δαπάνης αυτής έχει εγγράφει σχετική πίστωση στον Κ.Α. 
60 & 61 του προϋπολογισμού της επιχείρησης. 

ΑΡΘΡΟ 21 

Παράθεση οργανωτικής δομής της ΔΕΥΑΜ. 

Κατωτέρω παρατίθεται ή οργανωτική δομή της ΔΕΥΑΜ. 



Η απόφαση αυτή να δημοσιευθεί στην Εφημερίδα της Κυβερνήσεως. 


Χαλκίδα, 23 Ιανουάριου 2001 

Με εντολή Γ ενικού Γ ραμματέα Περιφέρειας 
Η Διευθύντρια 
ΓΑΡΥΦΑΛΛΙΑ ΚΕΛΑΛΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



























